text: Mand sigtet for at sætte ild til politibil
  09 juli 2015 kl. 11.48
  En 53 årig mand bliver i dag fremstillet i grundlovsforhør ved retten i Esbjerg.
  Der blev i nat sat ild til en af politiets biler, som stod på parkeringspladsen mellem politigården i Kirkegade i Esbjerg på den ene side og Esbjerg rådhus på den anden side.
  En lukket trailer med en del indbo, der tilhører en borger i nærheden, udbrændte samtidig.
  Politiets personale blev opmærksom på branden klokken 02.55 i nat, da de hørte en form for eksplosion og den efterfølgende hurtige udvikling af branden.
  Det er politiets opfattelse, at branden er påsat - formentlig med brændbar væske.
  Syd- og Sønderjyllands politi anholdt ved fem-tiden i morges så en 53-årig mand, der er mistænkt for brandstiftelse. Han vil blive fremstillet i grundlovsforhør i retten i Esbjerg i dag. Anklagemyndigheden vil anmode om lukkede døre ved retsmødet.
  Manden er foreløbig blevet varetægtsfængsel i 72 timer.
  